انیتا گہا

انیتا گُہا  (ولادت:1932ء - وفات: 20 جون 2007ء ) ایک بھارتی بنگالی فلمی اداکارہ تھیں جو عام طور پر فلموں میں پورانیک کردار ادا کرتی تھیں۔وہ جئے سنتوشی ماں (1975ء) میں سنتوشی ماں کا کردار ادا کرنے کے لیے مشہور ہوئیں۔

 پیشہ وارانہ زندگی 
انیتا 1950ء کی دہائی میں مقابلہ حسن میں حصّہ لینے کے لیے ممبئی آئی تھیں اس وقت ان کی عمر صرف 15 سال تھی۔ انیتا ممبئی میں ایک اداکارہ بن گئیں اور فلم ٹونگا والی (1955ء) سے فلمی دنیا میں قدم رکھا۔ اس کے بعد وہ دیکھ کبیرہ رویا (1957ء) ، شاردا (1957ء) اور گونج اتھی شہنائی جیسی کامیاب فلموں میں اداکاری کی، جس کے لیے ان کو فلم فیئر اعزاز برائے بہترین معاون اداکارہ کے لیے نامزد کیا گیا۔ یہ نامزدگی ان کی پیشہ وارانہ زندگی کی واحد نامزدگی تھی۔ 1961ءمیں ، انیتا نے بابو بھائی مسٹری کی فلم سمپورہ رامائن میں بطور سیتا نظر آئیں۔ لیکن جئے سنتوشی ماں (1975ء) میں اداکاری کرنے کے لیے سب سے زیادہ مشہور تھیں ۔

 ذاتی زندگی 
انیتا گہا کی شادی اداکار مانیک دت سے ہوئی تھی۔ ان کی کوئی حیاتیاتی اولاد نہیں تھی۔بعد میں انھوں نے ایک بچی کو گود لیا۔ اپنے شوہر کی موت کے بعد ، انیتا ممبئی میں تنہا رہائش پزیر تھیں اور 20 جون 2007ء کو دل کا دورہ کی وجہ سے انتقال کر گئیں۔انیتا گہا اداکارہ پریما نارائن کی خالہ تھیں۔ پریما اپنی بہن انورادھا گہا کی بیٹی ہیں۔

 متعلقہ روابط 
 بھارتی فلمی اداکارا ؤں کی فہرست
 بھارتی سنیما

 حوالہ جات 

زمرہ:1932ء کی پیدائشیں
زمرہ:2007ء کی وفیات
زمرہ:بنگالی اداکارائیں
زمرہ:بیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:ممبئی کی اداکارائیں
زمرہ:ممبئی کی شخصیات
زمرہ:ہندی سنیما کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:17 جنوری کی پیدائشیں
زمرہ:1939ء کی پیدائشیں